
VAS “Latvijas Valsts radio un televīzijas centrs”
Reģ. nr. 40003011203 





05.09.2024. Nr. 40TD.05-02/01/22/BA-31390
Uz 05.09.2024 Nr. 5567
SIA "WOLTEC"
Ausekļa iela 31, Valmiera,
 Valmieras novads, LV-4201
e-pasts: m.kolesnikovs@woltec.lv

Par tehniskajiem noteikumiem

VAS “Latvijas Valsts radio un televīzijas centrs” (turpmāk - LVRTC) izskatīja Jūsu iesniegumu par tehnisko noteikumu izsniegšanu būvprojekta izstrādei objektam “20kV elektropārvades līniju S137, S127 pārbūve, transformatora apakšstacijas T75031 automatizācija Rietekļa un Vaidavas ielās, Valmierā (IO-259181)”.
Saskaņā ar Jūsu iesniegumam pievienoto topogrāfisko plānu, norādītajā, projektā paredzētajā teritorijā un tās tuvumā, Valmieras novadā, Valmierā, gar Rietekļa ielu, ar atzarojumu uz teritoriju Rīgas ielā 95, kā arī gar Voldemāra Baloža ielu, ir izbūvēta LVRTC elektronisko sakaru tīkla (turpmāk - EST) infrastruktūra – kabeļu kanalizācijas caurules un tajās ieguldītie optiskie kabeļi (turpmāk - Trase).
Tādēļ objekta “20kV elektropārvades līniju S137, S127 pārbūve, transformatora apakšstacijas T75031 automatizācija Rietekļa un Vaidavas ielās, Valmierā (IO-259181)” būvprojekta izstrādei, kā arī būvdarbu veikšanai šajā objektā LVRTC izvirza sekojošus tehniskos noteikumus:
1. Jāsaglabā un jāaizsargā no bojājumiem LVRTC Trase Valmieras novadā, Valmierā, kā arī jānodrošina sakaru kabeļu nepārtraukta darbība.
2. Ja ir nepieciešama LVRTC Trases vai kāda tās elementa pārvietošana, būvprojektā ir jāparedz jaunas kabeļu kanalizācijas posma vai pārvietojamā LVRTC Trases elementa izbūve. Konkrētais būvprojektā iekļaujamais risinājums ir jāsaskaņo ar LVRTC būvprojekta izstrādes laikā, paredzot nepārtrauktu sakaru darbības nodrošināšanu.
3. Esošo LVRTC kabeļu pārvietošanu un pārslēgšanu, ja tā nepieciešama, veiks LVRTC darbinieki pēc iepriekš saskaņotas tāmes, ko apmaksā Pasūtītājs, un pēc Vienošanās noslēgšanas ar Pasūtītāju.
4. Objekta būvprojekts jāsaskaņo ar LVRTC. Plašāka informācija par projektu saskaņošanas kārtību atrodama LVRTC interneta mājas lapā:
https://www.lvrtc.lv/pakalpojumi/uznemumiem/saskanojumi/dokumentacijas_saskanosana/;
5. Pirms būvdarbu sākšanas objektā jāsaņem LVRTC rakšanas darbu atļauja. Pieteikums darbu atļaujas saņemšanai jāsagatavo, aizpildot LVRTC interneta mājas lapā lejupielādējamo pieteikuma formu:
https://www.lvrtc.lv/pakalpojumi/uznemumiem/saskanojumi/darbu_atlaujas_izsniegsana/;
6. Informēt LVRTC Tīkla vadības daļu pa e-pastu:  info@lvrtc.lv  (papildus informāciju var nodot pa tālr. 67029540) ne mazāk kā 3 darba dienas pirms plānoto darbu uzsākšanas objektā LVRTC EST optisko šķiedru kabeļu trašu aizsargjoslās, kā arī saņemt saskaņojumu un vienoties par Trases precizēšanu dabā, ja tāda ir nepieciešama. Darbu uzsākšana objektā iespējama tikai pēc LVRTC saskaņojuma saņemšanas un Trases precizēšanas dabā.
7. Rakšanas darbus LVRTC EST aizsargjoslā veikt bez mehānismu pielietošanas, grunts blīvēšanas darbus veikt bez vibrofunkcijas. Celmus un krūmus LVRTC EST infrastruktūras aizsargjoslā raut aizliegts, tos atļauts tikai frēzēt. Informējam, ka LVRTC trases bojājumu gadījumā jāsedz radītie zaudējumi, kas ietver klientiem samaksātās soda naudas.
8. Pēc būvdarbu pabeigšanas jāsaņem LVRTC atzinums par objekta gatavību nodošanai ekspluatācijā. Atzinuma saņemšanai jāiesniedz LVRTC objekta izpilddokumentācijas eksemplārs digitālā veidā, dwg vai dgn formātā, posmiem, kuros darbi veikti LVRTC kabeļu kanalizācijas aizsargjoslās.


Šis dokuments parakstīts ar drošu elektronisko parakstu un satur laika zīmogu.


Telekomunikāciju tīklu inženieris  Iveta Sudmale
Saskaņā ar 02.01.2024. pilnvaru Nr. 01-06-01/2024/15

